
Loa andmine jooksva eelarve vahendite kasutamiseks
1. Asjaolud ja menetluse käik
Vastavalt Narva Linnavalitsuse 25.02.2010 korraldusele nr 254-k võttis Linnavara- ja Majandusamet oma valitsemisele ja bilanssi 08.08.2009 surnud Valentina Jakovleva (isikukood 42405213722) pärandvara, mis koosnes:

· korteriomandist Narva linnas, Uusküla 21-14, üldpind 37,10m²;

· rahalistest vahenditest üldsummas 43 186,62 krooni.

Linnavara- ja Majandusamet teostas pärandvaraga seotud toimingud ning kandis linna eelarvesse üle rahalised vahendid üldsummas 39 205,74 krooni. 

Samas on laekunud avaldused Narva Juhkentali Kooli endistelt õpetajatelt ning Narva Haridustöötajate Liidult, kes taotlevad teenelise õpetaja Valentina Jakovleva (21.05.1924 -08.08.2009) hauale hauakivi ja -piirde paigaldamist.

Seoses eelpool tooduga taotleb Linnavara- ja Majandusamet luba kasutada jooksva eel-arve vahendeid summas 4 925 krooni betoonist hauaplatsi piirde ning hauakivi paigalda-miseks (tegevusala 06602, art 5512).

2. Õiguslikud alused

Kuigi Narva Linnavalitsuse Linnavara- ja Majandusameti eelarves on ette nähtud rahali-sed vahendid kalmistute hooldamiseks, ei saa ametiasutus oma põhimäärusest tulenevalt kasutada eelarvevahendeid muudeks kulutusteks kui avalike teenuste tellimiseks. Vastavalt VLES § 16 lg-le 1 võib eelarves määratud assigneeringuid kasutada üksnes ette nähtud otstarbeks. KOKS § 30 lg 1 p 3 alusel lahendab ja korraldab valla- või linna-valitsus kohaliku elu küsimusi, mis ei kuulu volikogu pädevusse, s.t valla- või linna-valitsusele kuulub muu hulgas ka kohaliku elu küsimuste avastamise pädevus. Lähtudes eeltoodust tuleb linnaeelarve vahenditest Valentina Jakovleva (21.05.1924-08.08.2009) hauale hauakivi ja -piirde paigaldamine otsustada Linnavalitsuse korraldusega.
3. Otsus
Lubada Narva Linnavalitsuse Linnavara- ja Majandusametil kasutada jooksva eelarve vahendid summas 4 925 krooni endise Narva Juhkentali Kooli teenelise õpetaja Valentina Jakovleva (21.05.1924-08.08.2009) hauale hauakivi ja –piirde paigaldamiseks.
4. Rakendussätted
4.1. Korraldus teha teatavaks Narva Linnavalitsuse Linnavara- ja Majandusametile.

4.2. Korraldus jõustub teatavakstegemisest. 
4.3. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul otsuse teatavakstegemisest arvates.

